CELEX: 32015D0522
Language: bg
Date: 2015-03-25 00:00:00
Title: Решение за изпълнение (ЕС) 2015/522 на Комисията от 25 март 2015 година относно някои защитни мерки във връзка с високопатогенна инфлуенца по птиците от подтип H5N8 в Унгария (нотифицирано под номер С(2015) 1711)

27.3.2015   
            
            
               BG
            
            
               Официален вестник на Европейския съюз
            
            
               L 82/111
            
         РЕШЕНИЕ ЗА ИЗПЪЛНЕНИЕ (ЕС) 2015/522 НА КОМИСИЯТА
   от 25 март 2015 година
   относно някои защитни мерки във връзка с високопатогенна инфлуенца по птиците от подтип H5N8 в Унгария
   
      
         (нотифицирано под номер С(2015) 1711)
      
   
   (само текстът на унгарски език е автентичен)
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 89/662/ЕИО на Съвета от 11 декември 1989 г. относно ветеринарните проверки по отношение на търговията вътре в Общността с оглед доизграждането на вътрешния пазар (1), и по-специално член 9, параграф 4 от нея,
   като взе предвид Директива 90/425/ЕИО на Съвета от 26 юни 1990 г. относно ветеринарните и зоотехническите проверки, приложими при търговията в Общността с определени видове живи животни и продукти с оглед завършване изграждането на вътрешния пазар (2), и по-специално член 10, параграф 4 от нея,
   като има предвид, че:
   
               (1)
            
            
               Инфлуенцата по птиците е инфекциозно вирусно заболяване при птиците, включително домашните птици. Заразяването на домашни птици с вируси на инфлуенцата по птиците причинява две основни форми на тази болест, които се различават по своята вирулентност. Нископатогенната форма обикновено причинява само леки симптоми, а високопатогенната форма води до много високa смъртност при повечето видове домашни птици. Болестта може да има сериозни последици за рентабилността на птицевъдството.
            
         
               (2)
            
            
               Инфлуенцата по птиците засяга главно птиците, но при някои обстоятелства заразяване може да настъпи и при хората, макар че обикновено рискът е много малък.
            
         
               (3)
            
            
               При поява на огнище на инфлуенца по птиците съществува риск болестотворният агент да се разпространи към други стопанства, в които се отглеждат домашни или други видове птици, отглеждани в затворени помещения. По този начин той може да се разпространи от една държава членка в други държави членки или в трети държави посредством търговията с живи птици или продукти от тях.
            
         
               (4)
            
            
               С Директива 2005/94/ЕО на Съвета (3) се определят някои превантивни мерки, свързани с надзора и ранното откриване на инфлуенцата по птиците, както и минималните мерки за борба, които следва да се прилагат при поява на огнище на инфлуенца по домашните птици или други птици, отглеждани в затворени помещения. С посочената директива се предвижда създаването на предпазни и надзорни зони при поява на огнище на високопатогенна инфлуенца по птиците.
            
         
               (5)
            
            
               След уведомлението от страна на Унгария за поява на огнище на високопатогенна инфлуенца по птиците от подтип H5N8 в стопанство за патици за угояване в област Békés, Унгария, на 24 февруари 2015 г. беше прието Решение за изпълнение (ЕС) 2015/338 на Комисията (4).
            
         
               (6)
            
            
               В Решение за изпълнение (ЕС) 2015/338 се предвижда, че предпазните и надзорните зони, създадени в Унгария в съответствие с Директива 2005/94/ЕО, трябва да включват поне зоните, посочени като предпазни и надзорни зони в приложението към посоченото решение за изпълнение. Решение за изпълнение (ЕС) 2015/338 се прилага до 26 март 2015 г.
            
         
               (7)
            
            
               Временните защитни мерки, въведени вследствие на появата на огнище в Унгария, понастоящем се разглеждат в рамките на Постоянния комитет по растенията, животните, храните и фуражите, като вече могат да бъдат описани по-точно зоните, по отношение на които са наложени ограничения.
            
         
               (8)
            
            
               С цел да се предотврати излишното затрудняване на търговията в рамките на Съюза и да се избегне рискът от налагането от трети страни на необосновани бариери за търговията, е необходимо предпазните и надзорните зони, създадени в Унгария, да бъдат определени на равнището на Съюза в сътрудничество с посочената държава членка и да се установи продължителността на тази регионализация.
            
         
               (9)
            
            
               За осигуряване на яснота Решение за изпълнение (ЕС) 2015/338 следва да бъде отменено.
            
         
               (10)
            
            
               Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩОТО РЕШЕНИЕ:
   Член 1
   Унгария гарантира, че предпазните и надзорните зони, създадени в съответствие с член 16, параграф 1 от Директива 2005/94/ЕО, включват най-малко зоните, посочени като предпазни и надзорни зони в части А и Б от приложението към настоящото решение.
   Член 2
   Решение за изпълнение (ЕС) 2015/338 се отменя.
   Член 3
   Адресат на настоящото решение е Унгария.
   
      Съставено в Брюксел на 25 март 2015 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  ОВ L 395, 30.12.1989 г., стр. 13.
   
      (2)  ОВ L 224, 18.8.1990 г., стр. 29.
   
      (3)  Директива 2005/94/ЕО на Съвета от 20 декември 2005 г. относно мерки на Общността за борба с инфлуенцата по птиците и за отмяна на Директива 92/40/ЕИО (ОВ L 10, 14.1.2006 г., стр. 16).
   
      (4)  Решение за изпълнение (ЕС) 2015/338 на Комисията от 27 февруари 2015 г. относно някои временни защитни мерки във връзка с високопатогенна инфлуенца по птиците от подтип H5N8 в Унгария (ОВ L 58, 3.3.2015 г., стр. 83).
   
      ПРИЛОЖЕНИЕ
      ЧАСТ A
      Предпазна зона по член 1:
      
                  Код на държавата по ISO
               
               
                  Държава членка
               
               
                  Код
                  (ако е наличен)
               
               
                  Име
               
               
                  Дата, до която се прилагат мерките, в съответствие с член 29 от Директива 2005/94/ЕО
               
            
                  HU
               
               
                  Унгария
               
               
                  Пощенски код
               
               
                  Зона, която включва:
               
               
                  27.3.2015 г.
               
            
                   
               
               
                   
               
               
                  5525
               
               
                  Частта от град Füzesgyarmat и неговите околности (разположени в област Békés), които попадат в окръжност с радиус от 3 km, чийто център е точка с координати 47°12′56″ северна географска ширина и 21°18′75″ източна географска дължина.
                  Освен това се включва частта от град Füzesgyarmat, разположена на запад от улиците Kossuth и Árpád и на север от улица Mátyás.
               
               
                   
               
            ЧАСТ Б
      Надзорна зона по член 1:
      
                  Код на държавата по ISO
               
               
                  Държава членка
               
               
                  Код
                  (ако е наличен)
               
               
                  Име
               
               
                  Дата, до която се прилагат мерките, в съответствие с член 31 от Директива 2005/94/ЕО
               
            
                  HU
               
               
                  Унгария
               
               
                  Пощенски код
               
               
                  Зона, която включва:
               
               
                  5.4.2015 г.
               
            
                   
               
               
                   
               
               
                  4172
                  5520
                  5525
                  5526
               
               
                  Частта от области Békés и Hajdú-Bihar, която попада в окръжност с радиус от 10 km, чийто център е точка с координати 47°12′56″ северна географска ширина и 21°18′75″ източна географска дължина, и включва цялата територия на населените места Füzesgyarmat и Töviskes, както и:
                  
                              —
                           
                           
                              частта от град Szeghalom, разположена на север от улиците Arany János и Kinizsi,
                           
                        
                              —
                           
                           
                              цялата територия на населено място Kertészsziget,
                           
                        
                              —
                           
                           
                              част от населено място Biharnagybajom, разположена на юг от улиците Kossuth и Rákóczi.